শুধু তাই নয়, প্রতিবেশী দেশ ভারতের উচ্চ আদালতের বিচারকগণও অবসরে গিয়ে রায় লেখার কোনো রেওয়াজ নেই। আইনজ্ঞরা বলছেন, অবসরে গিয়ে রায় লেখার চেয়েও রায় লেখার ক্ষেত্রে অহেতুক কালক্ষেপণ, বিচারকের খেয়াল-খুশি ও রাজনৈতিক দৃষ্টিভঙ্গি একটি বড় সমস্যা হিসেবে দেখা দিয়েছে আমাদের দেশের বাস্তবতায়। এমনকি হত্যা মামলার বিষয়ে পূর্ণাঙ্গ রায় পেতে বিচারপ্রার্থীদের ৩/৪ বছরও অপেক্ষা করতে হচ্ছে। যা আমাদের বিচারব্যবস্থাকে অহেতুক বিতর্কের মুখে ঠেলে দিয়েছে।